SRICHA บวกเกือบ 8% คาดนักลงทุนทยอยเก็บหลังหุ้นเป็นขาลงมานาน
SRICHA บวกเกือบ 8% คาดนักลงทุนทยอยเก็บหลังหุ้นเป็นขาลงมานาน
1 ก.พ. 2559

ผู้สื่อข่าวรายงานว่า บริษัท ศรีราชาคอนสตรัคชั่น จำกัด (มหาชน) หรือ SRICHA ณ เวลา 14.49 น.อยู่ที่ระดับ 13.70 บาท บวก 1.00 บาท หรือ 7.87% ด้วยมูลค่าซื้อขาย 13.30 ล้านบาท คาดนักลงทุนเข้าซื้อหลังเห็นราคาหุ้นเป็นขาลงมานาน
 
บล. เคทีบี ระบุเมื่อวันที่ 25 ม.ค. 59 ว่า กลุ่มรับเหมาฯงานต่างประเทศ (STPI-SRICHA-BJCHI) ยังคงมีปัจจัยพื้นฐานที่แข็งแกร่ง แม้ sentiment โดยรวมยังไม่กลับมา โดยที่ผ่านมา ราคาหุ้นกลุ่มรับเหมาฯงานต่างประเทศปรับตัวลงมาแรงทั้งกลุ่ม เนื่องจากนักลงทุนกังวลเรื่องงานที่ลดลงในอนาคต หลังราคาน้ำมันดิบปรับตัวลงมาแรง อย่างไรก็ตามมองว่า ปัจจัยพื้นฐานของกลุ่มยังคงดีอยู่ โดย STPI, SRICHA และ BJCHI เป็นบริษัทที่ไม่มีหนี้, ไม่มีภาระดอกเบี้ยจ่าย